

**Republika e Kosovës - Komuna e Vushtrrisë**

**Republika Kosova- Opstina Vucitrn**

**Republic of Kosovo- Municipality Vushtrri**

  **Zyra Komunale për Komunitete dhe Kthim**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PROCESVERBAL

Konsultimi publik për Draft-Planin Lokal të veprimit për avancimin e të drejtave të komuniteteve rom dhe ashkali në Komunën e Vushtrrisë 2024-2026.

Datë: 21.02.2024

Ora: 10:00

Të pranishëm në këtë konsultim publik ishin edhe përfaqësuesit e OSBE-së, takimin e shpalli të hapur z Ekrem Merovci i cili edhe e prezantoi draft planin, i cili plan bazohet në pesë shtylla:

1. Arsimi
2. Punësimi dhe përkujdesja sociale
3. Shëndetësia
4. Banimi
5. Diskriminimi

Tek analiza e gjendjes pati diskutime rreth numrit të komuniteteve.

**Selatin Emini,** përfaqësues i komunitetit rom, tha se në Komunën e Vushtrrisë janë 55 familje të komunitetit rom me 320 anëtar.

**Kadrije Meniqi,** zyrtare e DKA, së tha se në shkollat e komunës së Vushtrrisë të cilat punojnë me plan program të Republikës së Kosovës, nxënësit e komuniteteve nuk janë të ndarë dhe nuk ka segregacion, komunitetet janë të integruara.

**Kimete Mehana**, nga Qendra për Punë Sociale, punësimi dhe mirëqenia sociale pati një përmirësim tek shfrytëzuesit e asistencës sociale, ku tha se janë të përfshira 97 familje tek te dy komunitetet.

**Kadrije Meniqi,** zyrtare në DKA, tha se të gjithë fëmijët parashkollorë subvencionohen.

**Selatin Emini,** përfaqësues i komunitetit rom në Prelluzhë, Qendra e edukimit e cila është në fshatin Prelluzhë ku iu ndihmon fëmijëve në mësimnxënie, komuna e subvencionon pagesën e qirasë deri në vitin 2025, shprehu dëshirën që të vazhdoj me subvencionimin e qendrës edhe pas vitit 2025.

**Blerim Ibrahimi**, nga shoqëria civile, pyeti se a ka DKA qasje në shkollën e Prelluzhës,

**Kadrije Meniqi**, zyrtare në DKA, ju përgjigj kësaj pyetje e cila theksoi se DKA nuk ka qasje.

**Selim Abazi**, menaxher i Qendrës edukative për mësim plotësues të komuniteti rom, tha se komuna e paguan qiranë, lëndë djegëse, material didaktik etj, mirëpo jam i pakënaqur me kushtet që punohet në këtë qendër edhe përkundër punës dhe angazhimit të mirë të tutorëve që janë duke e bërë në këtë qendër, ne duhet ta ndihmojmë këtë qendër edhe më tutje.

**Kimete Mehana,** nga Qendra për Punë Sociale, tha se qëllimi i këtij plani është që tu ndihmohet edhe më tutje këtyre komuniteteve, në shkollimin dhe edukimin e fëmijëve në mësim të rregullt, të fillohet të mësohet në gjuhën shqipe pasi që ka edhe interesim të prindërve.

**Nermin Shaqiri,** tutor në Qendrën mësimore, tha se kemi punuar që nga 2018 nuk ka asnjë fëmijë që nuk shkon në shkollë, dhe martesat e hershme i takojnë të kaluarës sepse tani nuk ka më.

**Naser Hyseni**, nga Zyra e Punësimit, deklarata për punësim u jepet të gjithë atyre të cilët e paraqesin kërkesën në Zyrën e Punësimit.

**Adem Hoti**, qytetar i komunitetit ashkali, më intereson se a ka dikush që merr bursa nga komuniteti ashkali.

**Ekrem Merovci,** nga Zyra komunale për komunitete dhe kthim , tha se të gjithë ata të cilët i plotësojnë kriteret pa marr parasysh etnitetit e shfrytëzojnë të drejtën e bursave për shkollim.

Hyrie Uka-Hoxha, zyrtare nga Njësiti për të drejtat e njeriut, theksoi se duhet të inkuadrohen edhe gratë e këtyre komuniteteve në trajnime të ndryshme dhe të shtohet edhe ZBGJ në plan ku ceket fushëveprimtaria e grave. Fushata për vetëdijesimin për kancerin e gjirit të shtrihet edhe për grat e këtij komuniteti.

**Branislav Vuksanoviq,** nga Zyra komunale për komunitete dhe kthim, tha se çështja e banimit duhet të rregullohet me plan sepse nevoja për zgjerimin e shtëpive të banimit është e madhe, gjithashtu të gjendet një zgjidhje që kur të ketë vërshime mos tu hyj uji nëpër shtëpitë e tyre.

**Selatin Emini,** përfaqësues i komunitetit rom në Prelluzhë, theksoi se kemi disa familje që janë duke jetuar me qira dhe nuk po kanë mundësi që ta përballojnë pagesën e qirasë, kërkojmë nga institucionet që të bëjnë diçka për këto familje.

**Remzije Zekolli**, zyrtare për Barazi gjinore në Komunën e Vushtrrisë, theksoi që duhet të futet tek fusha e diskriminimit edhe zyrtarja për barazi gjinore, zyrtari kundër diskriminimit, njësia për të drejta të njeriut dhe mekanizmi kundër dhunës në familje.

**Selatin Emini**, përfaqësues i komunitetit rom në Prelluzhë, tha se si komunitet po ndihemi të diskriminuar në kulturë dhe tradita, kur e kemi më 8 prill ditën e komunitetit rom që dy vite komuna nuk na e ka nda mjete financiare.

**Ekrem Merovci,**  nga Zyra komunale për komunitete dhe kthim, tha se me sa e di unë çdo vit Komuna ndan mjete për të dyja këto komunitete, por duhet të planifikohet paraprakisht, të planifikohet se çka do të organizohet dhe kërkesa të adresohet me kohë në Komunë.

**Bekim Karagjija,** përfaqësues i OSBE-së, theksoi se PLVK është gjithëpërfshirës dhe vije nga Strategjia e nivelit qendror, gjithashtu e përgëzoj komisionin për hartimin e këtij plani kaq gjithëpërfshirës.

Procesverbalit i bashkëngjitet edhe listën e pjesëmarrësve.

Procesmbajtëse

Remzije Zekolli

\_\_\_\_\_\_\_\_\_\_\_\_\_\_\_\_\_\_